
LĒMUMS
Jūrmalā
	2026. gada 24. septembrī
	
	Nr.
	498


	Par būves nojaukšanu Dūņu ceļš 2, Jūrmalā
	(protokols Nr. 11, 26. punkts)


Jūrmalas Kultūrtelpas un vides dizaina centrā (turpmāk – Centrs) 2026. gada 1. septembrī saņemts Jūrmalas valstspilsētas administrācijas iesniegums (reģistrēts Jūrmalas valstspilsētas administrācijas lietvedības sistēmā ar Nr. 1.1-22/26N-4200; turpmāk – iesniegums) ar lūgumu atļaut nojaukt palīgceltni - siltumnīcas ēku Dūņu ceļš 2, Jūrmalā (būves kadastra apzīmējums 1300 026 6108 006; turpmāk – būve). 

Būves īpašnieks ir Jūrmalas valstspilsētas pašvaldība, reģistrācijas numurs 40900036698.
Izskatot iesniegumu un tam pievienotos dokumentus: datus Jūrmalas pilsētas zemesgrāmatas nodalījumā Nr. 100000039255, būves kadastrālās uzmērīšanas lietu, būves foto fiksācijas, zemes robežu plānu un ņemot vērā Jūrmalas valstspilsētas administrācijas izteikto vēlēšanos, Jūrmalas dome atbalsta būves nojaukšanu.

Pamatojoties uz Būvniecības likuma 7. panta pirmās daļas 2. punktu un Jūrmalas Ēku un būvju tehniskā stāvokļa novērtēšanas komisijas 2026. gada 3. septembra atzinumu (protokols Nr. KVDC/4.1-4/26-7), Jūrmalas domes Pilsētbūvniecības un transporta jautājumu komitejas 2026. gada 12. septembra atzinumu (protokols Nr. 1.2-11/67), Jūrmalas dome nolemj:

1. Atļaut nojaukt būvi (būves kadastra apzīmējums 1300 026 6108 006) Dūņu ceļš 2, Jūrmalā.

2. Jūrmalas valstspilsētas administrācijas Pilsētplānošanas pārvaldes Būvinspekcijai kontrolēt, lai šī lēmuma 1. punktā minētās būves nojaukšana atbilstu Ministru kabineta 2014. gada 19. augusta noteikumos Nr. 500 ,,Vispārīgie būvnoteikumi”, Ministru kabineta 2014. gada 2. septembra noteikumos Nr. 529 ,,Ēku būvnoteikumi” noteiktajai kārtībai.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

